Dicko Eng debuterte i Eliteserien for Vålerenga som 16-åring, den 1. juli 2021 hjemme mot Sarpsborg 08. Han scoret sitt første mål i Eliteserien borte mot Aalesund den 19. juni 2022. Han ble i 2022 beskrevet av Vålerenga-trener Dag-Eilev Fagermo som et av de største talentene han hadde trent. På sin 18-års dag høsten 2022 skrev han under en ny kontrakt med Vålerenga ut 2026. Allerede i februar 2023 ble kontrakten forlenget til ut 2027.